Adlis i neddem di tzrawt-a nneɣ deg usnulfu d win yura ‶Khalifi Mheni″ ″Iker d uwtul ″ am wakken i d-nenna di tazwra deg teɣlaft tis ukkuz n udlis-is yenna-d d akken d asnulfu-ines , akken kkan ad nwali azwel n udlis-a ad d-tass di lbal-nneɣ tamacahut-nni i yettwasnen anda awtul d ifker uzlen dɣa awtul ikellax-as maca di taggara d ifker i irebḥen ma d tamacahut-a amzun d akemmel imi deg usebṭer amezwaru deg udiwenni yellan gar uccen d yifker iwwin-d awal ɣef teḥkayt-nni yenna-as : « … amek akka, d amddakkel-ik? Tettuḍ acu yeḍran asmi tgam tazzla? Tettuḍ amek yesmesxer yes-k aam pipip d kuyeṭ? …. » Amesnulfu n tmacahut-a yessekcem-d deg-s kra n limart n timawit Md: tanfalit n tazwara « Amacahu ad telhu ». Ayen yeɛnan talɣa n uḍris teqqim akken, yella usseqdec n udiwenni gar yiwudam ineḍruyen msseḍfaren wa deffir wa. Γer taggara yefka-d kra n yisteqsiyen ɣef tegzi n tmacahut d kra n wunuɣen i wesbaɣ.